**GP A U11 Košice: Kozlok dvakrát zlatý**

Posledný Grand Prix A turnaj pred blížiacimi sa Majstrovstvami Slovenska v kategórii do jedenásť rokov vyšiel najmä Michalovi Kozlokovi – ŠK Hrachovo, ktorému sa podarilo triumfovať v dvoch disciplínach. Košice – 5.10.2019

Michal figuroval vo všetkých disciplínach ako turnajová jednotka. V mixe spolu s Kvetkou Sopkovou z BC Prešov prehrali v semifinále s neskoršími víťazmi. V dvojhre ako aj v štvorhre však svoje nasadenie dokázal obhájiť. Jeho súperom vo finálovom zápase dvojhry bol druhý nasadený Samuel Fodor /Družstevník Klenovec/, s ktorým Michal odohral napínavý trojsetový duel, ktorý skončil dramatickou koncovkou, 23:21, v jeho prospech. Spolu so Samuelom následne nastúpili v štvorhre, kde nenašli premožiteľov. Finálový zápas proti druhému páru turnaja Oliver Matz/Marek Potoma / Spoje Bratislava / zvládli po setoch 21:13 a 21:9.

ŠK Hrachovo na spomínanom turnaji reprezentovala aj Katka Kederová, ktorá obsadila dvakrát 5.-8. miesto a raz deviate miesto z 28 prihlásených hráčok. Najväčšie šance sa črtali v mixe, kde spolu s Samuelom Fodorom sme očakávali medailové umiestnenie. Žiaľ v druhom kole narazili na pár Kozlok – Sopková a bolo po nádejach.

28. 9. 2019 sa vo Zvolene konal GP A U-13, kde naše farby hájil Mirko Vetrák. V mixe s Peťou Václavikovou obsadili 3. miesto, vo dvojhre bol 5.-8. a vo štvorhre obsadil s Daniellem Barčom 9. miesto.

 MK